laion/Wikipedia-Exotic huggingface dataset:
მიხეილ დარასელია

მიხეილ კონსტანტინეს ძე დარასელია (დ. 28 ივნისი, 1902, დაბა ზუგდიდი — გ. 22 თებერვალი, 1997, თბილისი) — ქართველი აგრონომ-ნიადაგთმცოდნე. სოფლის მეურნეობის მეცნიერებათა დოქტორი (1946), პროფესორი (1947). საქართველოს მეცნიერებათა აკადემიის წევრ-კორესპონდენტი (1955), საქართველოს მეცნიერებათა დამსახურებული მოღვაწე (1961). 1928 წელს დაამთავრა თბილისის პოლიტექნიკური ინსტიტუტის სასოფლო-სამეურნეო ფაკულტეტი. 1928–29 წლებში მუშაობდა ოზურგეთის საცდელ სადგურში ნაკვეთების გეოგრაფიული ქსლის გამგედ. 1930 წლიდან ჩაის მეურნეობის საკავშირო ინსტიტუტის ნიადაგთმცოდნეობის განყოფილების გამგეა. 1974 წლიდან საქართველოს მეცნიერებათა აკადემიის სოფლის მეურნეობის მეცნიერებათა პრობლემების განყოფილების აკადემიკოს-მდივანია. დამუშავებული აქვს ნიადაგების ეროზიის საწინააღმდეგო ღონისძიებები და ჩამორეცხილი ნიადაგების ნაყოფიერების აღდგენის საკითხები; შეისწავლა საქართველოს ეწერი და წითელმიწა ნიადაგები და მათი გამოყენება სუბტროპიკული კულტურებისათვის. დარასელია ნიადაგთმცოდნეთა საკავშირო საზოგადოების წევრი იყო. სსრკ VII–VIII მოწვევის უმაღლესი საბჭოს დეპუტატი. სსრკ სახელმწიფო პრემიის ლაურეატი (1951). ენციკლოპედია „საქართველო“, ტ. 2, თბ., 2012. — გვ. 317.
სამხედრო ისტორია

სამხედრო ისტორია — ჰუმანიტარული დისციპლონა, ისტორიის მეცნიერების ერთ-ერთი განხრა, რომელიც შეისწავლის საბრძოლო მოქმედებებისა და ომების ისტორიას, მათ გავლენას საზოგადოებაზე, კულტურასა და ეკონმიკაზე, ასევე მათ მიერ გამოწვეულ ცვლილებებს პოლიტიკასა და საერთაშორისო ურთიერთობებში. პროფესიონალი ისტორიკოსები, როგორც წესი, ყურადღებას ამახვილებენ სამხედრო მოვლენებსა და იმ გავლენაზე, რომელიც სამხედრო მოვლენებმა იქონიეს საზოგადოებაზე. მნიშვნელოვანია ასევე კონფლიქტების შედეგების ანალიზი. მოყვარული სამხედრო ისტორიკოსები, პროფესიონალებისგან განსხვავებით, ყურადღებას ამახვილებენ ბრძოლის დეტალების შესწავლაზე, უნიფორმისა და ეკიპირების მიმოხილვაზე. Archer, I. John R. Ferris, Holger H. Herwig, and Timothy H. E. Travers. World History of Warfare (2nd ed. 2008) 638 pp Black, Jeremy. Warfare in the Western World, 1775–1882 (2001) 240 pp. Black, Jeremy. Warfare in the Western World, 1882–1975 (2002), 256 pp.
ოტო კრიუმელი

ოტო კრიუმელი (გერმ. Otto Krümmel; დ. 8 ივლისი 1854, კცინია — გ. 12 ოქტომბერი, 1912, კელნი) — გერმანელი გეოგრაფი. მოღვაწეობდა ოკეანოლოგიასა და გეოფიზიკაში. ოკეანოლოგიის გამოჩენილი მკვლევარი. სწავლობდა მედიცინას, შემდეგ მოღვაწეობდა გეოგრაფიულ და ფიზიკურ მეცნიერებებში. ქალაქ ლაიფციგში სწავლობდა ოსკარ ფერდინანდ პეშელთან, გეტინგენში — იოჰან ედუარდ ვაპოისთან და ზეებახთან, ბერლინში — ადოლფ ბასტიანტან და ჰენრიხ კიპერტთან. გეტინგენში 1876 წელს მიიღო მეცნიერების კანდიდატის წოდება, 1878 წელს იქვე დაიცვა სადოქტორო დისერტაცია გეოგრაფიაში. 1882-1883 წლებში ჰამბურგში მუშაობდა საზღვაო მეტეოსადგურში, სადაც მოღვაწეობდა ოკეანოლოგიის დარგში. 1883 წელს ქალაქ კილში მიიწვიეს პროფესორად. 1897-1898 წლებში იყო რექტორი. ერთდროულად მუშაობდა საზღვაო-სამხედრო აკადემიის დოცენტად. 1889 წელს მონაწილეობდა ატლანტის ოკეანეში ჩატარებულ ექსპედიციაში. 1911 წელს მარბურგში გახდა გეოგრაფიის პროფესორი. მოღვაწეობდა გეოგრაფიის ყველა ძირითად დარგში. ლექციებს კითხულობდა მეტეოროლოგიის, კლიმატოლოგიის, მორფოლოგიის, ანთროპოგეოგრაფიის, ქვეყანათმცოდნეობისა და ეთნოგრაფიის დარგებში. ბერლინის, ამსტერდამის, ლონდონის, რომისა და სხვა. იყო გეოგრაფიული საზოგადოებების წევრი. Die äquatorialen Meeresströmungen des Atlantischen Ozeans u. d. allg. System d. Meereszirkulation: Diss — Göttingen, 1877. Bemerkungen üb. d. Meeresströmungen u. -temperaturen d. Falklandsee (нем.) // Archiv Dtsch. Seewarte. — 1882. Die Bewegungsformen des Meeres — Stuttgart, 1887. Die geogr. Entwicklung d. Nordsee — 1894. Europ. Staatenkde — 1880 Vol. 1. — (Klassiker der Geographie. – 1904. – Bd. 3). Geogr. Praktikum — 1908. (mit M. Eckert) Geophysikalische Beobachtungen der Plankton-Expedition — Kiel, 1893. Der Ozean, e. Einf. i. d. allg. Meereskde — Leipzig, 1886. Reisebeschreibung der Plankton-Expedition — Kiel, 1892. Versuch einer vergleichenden Morphologie der Meeresräume: Habil. schr — Göttingen, 1879. ოტო კრიუმელის შესახებ ოტო კრიუმელის მოკლე ბიოგრაფია ↑ 1.0 1.1 Deutsche Nationalbibliothek Record #119509601 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ 2.0 2.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ Крюммель Отто // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a>
მილიონი შობისთვის

მილიონი შობისთვის (ინგლ. Christmas in Wonderland) — რეჟისორ ჯეიმზ ორის კომედიური კინოფილმი, რომელიც მოგვითხრობს სამი ბავშვის ისტორიას, რომლებიც აშშ-იდან კანადაში გადავიდნენ საცხოვრებლად. ფილმში მონაწილეობენ: პატრიკ სუეიზი, კამერონ ბრაიტი, მეთიუ ნაიტი, პრესტონ ლესი, კრის კატანი, ტიმ კარი და კარმენ ელექტრა. ფილმის პრემიერა გაიმართა კანადაში 2007 წელს. აშშ-ში ფილმის პრემიერა გაიმართა 2008 წელს. ფილმის გადაღება ძირითადად მიმდინარეობდა სავაჭრო ცენტრ West Edmonton Mall-ში. საშობაო განწყობა მას შემდეგ იწყება, როდესაც 12 წლის ბრაიანი და 6 წლის მერი მაღაზიაში ფულით სავსე ჩანთას იპოვიან; ერთი შეხედვით მათ ცხოვრებაში ყველაფერი დალაგდა. ორი ბავშვი, დიდი მაღაზია, მილიონი ჯიბეში. „მილიონი შობისთვის“ — კინოფილმების ინტერნეტ-მონაცემთა ბაზა (ინგლისური) ↑ Christmas in Wonderland - Box Office Data. The Numbers. ციტირების თარიღი: 9 August 2011. ↑ Christmas in Wonderland (2008). Box Office Mojo. ციტირების თარიღი: 9 August 2011.
გეოგნოზია

გეოგნოზია (გერმ. Geognosie; ბერძ. ge — მიწა და gnosis — ცოდნა) — მეცნიერების ყოფილი სახელწოდება მინერალების, ქანებისა და მადნის შესახებ, რომელიც იხმარებოდა XVIII-XIX საუკუნეების ლიტერატურაში. ტერმინი წარმოიშვა გერმანიაში XVIII საუკუნეში. ფართოდ გამოიყენებოდა გერმანიასა და რუსეთში, რომელიც შემოიფარგლებოდა ხმელეთის ზედაპირზე არსებული ქანების აღწერით. ამ ტერმინს იყენებდა გერმანელი გეოლოგი აბრაამ გოტლობ ვერნერი (1780). იმ პერიოდში გეოლოგია აღწერითი ხასიათის მეცნიერება იყო, რომელიც ჩამოყალიბდა როგორც მეცნიერება დედამიწის წარმოშობისა და ისტორიის შესახებ. XIX საუკუნის მეორე ნახევრიდან გეოგნოზია როგორც ტერმინი ხმარებიდან გამოდიოდა, ხოლო XIX საუკუნის ბოლოსათვის გეოლოგიამ იგი საბოლოოდ განდევნა. გეოლოგია სამთო ენციკლოპედია გეოგნოზიის შესახებ ↑ Laux Karl Steier, Ausführliches Esperanto-Deutsches Wörterbuch, 1923, temas pri Zamenhofa vorto.
ლიოვისნა

ლიოვისნა (ესპ. Salto la Llovizna) — ჩანჩქერი ვენესუელაში. მდებარეობს ლიოვისნას პარკის ტერიტორიაზე, მდინარე კარონზე, ორინოკოს შესართავთან სიახლოვეს. წყალვარდნილი ქალაქ პუერტო-ორდასთან მდებარეობს. უკანასკნელ წლებში ჩანჩქერთან ახლო მდებარე მაკაგუას კაშხალმა შეამცირა წყლის დინება. ქმნის თვალსაჩინო სანახაობას. კარონი ჩანჩქერი ლიოვისნა[მკვდარი ბმული]
ადამის შექმნა (მრავალმნიშვნელოვანი)

„ადამის შექმნა“ შესაძლოა აღნიშნავდეს ერთ-ერთს ქვემოთ მოცემულთაგან: ადამის შექმნა — მიქელანჯელოს ცნობილი ფრესკა სიქსტეს კაპელაში; ადამის შექმნა — 1993 წლის რუსული მხატვრული ფილმი.
ფრიული-ვენეცია-ჯულია

ფრიული-ვენეცია-ჯულია (იტალ. Friuli-Venezia-Julia) — იტალიის ავტონომიური რეგიონი, მდებარეობს ქვეყნის ჩრდილო–აღმოსავლეთ ნაწილში. დედაქალაქია ტრიესტი. რეგიონის ფართობი 7 858 კმ²-ს შეადგენს, მოსახლეობა კი 2011 წლის მონაცემებით დაახლოებით 1,2 მლნ ადამიანია. გააჩნია გასასვლელი ადრიატიკის ზღვაზე, რომელსაც მრავალი ცენტრალურ ევროპული ქვეყანა იყენებს, ამიტომაც მას კადაკვეთს ბევრი მნიშვნელოვანი სატრანსპორტო გზა. მოიცავს ისტორიულ-გეოგრაფიულ რეგიონ ფრიულის და გეოგრაფიულ რეგიონ ვენეცია-ჯულიას, რომელთაც საკუთარი, ერთმანეთისგან განსხვავებული ისტორია, ტრადიციები და იდენტობა გააჩნიათ. იტალიის ადმინისტრაციული დაყოფა ოფიციალური საიტი (იტალიური) ოფიციალური საიტი (გერმანული) (სლოვენური) (ფრიულიური) fvg.INFO დაარქივებული 2007-12-12 საიტზე Wayback Machine. Map of Friuli–Venezia Giulia დაარქივებული 2005-11-13 საიტზე Wayback Machine.
მესამე პუნიკური ომი

მესამე პუნიკური ომი — მოხდა ძვ. წ. 149 - ძვ. წ. 146 წლებში და გახდა უკანასკნელი ომი კართაგენსა და რომს შორის. ამ ომის შედეგად კართაგენი დაეცა და იქცა რომის პროვინციად. პირველი პუნიკური ომი მეორე პუნიკური ომი
კუკენანის ჩანჩქერი

კუკენანის ჩანჩქერი (ესპ. Salto Cuquenán) — მაღალი ჩანჩქერი ბოლივარის შტატში, ვენესუელაში. სიმაღლე 674 მ. გადმოედინება კუკენან-ტეპუის სამხრეთი კიდიდან, რორაიმის მთის ჩრდილო-დასავლეთით და წარმოადგენს მდინარე კარონის მარჯვენა შენაკადის კუკენანის სათავეს. მსოფლიოს უმაღლესი ჩანჩქერების სია ↑ Kukenaam, Salto www.world-waterfalls.com ↑ Kukenaam Falls Encyclopedia Britannica
აკაკი (სოფელი)

აკაკი (ბერძნულად: Ακάκι, კვიპროსულ დიალექტზე: Ακάτζι, თურქულად: Akaki) — სოფელი ნიკოსიის რაიონში, კვიპროსში. Maplandia ↑ Απογραφή πληθυσμού 2011 — 14 — Στατιστική Υπηρεσία της Κυπριακής Δημοκρατίας, 2001. <a href="https://wikidata.org/wiki/Track:Q12873865"></a><a href="https://wikidata.org/wiki/Track:Q28863790"></a> ↑ Census of population 2011 — 14 — CYSTAT, 2001. <a href="https://wikidata.org/wiki/Track:Q12873865"></a><a href="https://wikidata.org/wiki/Track:Q28863790"></a>
აკაკი (ადმინისტრაციული ერთეული)

აკაკი — ადმინისტრაციული ერთეული ეთიოპიაში, ორომიის რეგიონში. ადმინისტრაციული ცენტრი – დუკემი. Maplandia
გაეროს უშიშროების საბჭოს რეზოლუცია 660

გაეროს 660 რეზოლუცია მიიღეს 1990 წლის 2 აგვისტოს, მას შემდეგ რაც გაეროს მოუხდა სასწრაფოდ ჩარეულიყო ერაყის მიერ ქუვეითში შემჭრაში. საბჭომ დაგმო ერაყის ჩარევა და მოსთხოვა ამ უკანასკნელს, რომ ქუვეითის ტერიტორია სასწრაფოდ დატოვებინათ და დაბრუნებოდნენ იმ პოზიციას, რომელიც მათ გააჩნდათ 1990 წლის 1 აგვისტოსთვის. იემენის რესპუბლიკამ მოუწოდა ქუვეითს და ერაყს მოლაპარაკებებისკენ, რათა გადაეწყვიტათ თავიანთი შეუსაბამობა ერთა ლიგის დახმარებით. მოლაპარაკებები თავდაპირველად გაიმართა ქალაქ ჯედაში საუდის არაბეთში. საბჭომ აგრეთვე გადაწყვიტა საჭიროების შემთხვევაში კვლავ მოეწყოთ შეხვედრა, რეზოლუციის ფარგლებში. რეზოლუცია მიიღეს ერთსულოვნად 14 ხმით, (იემენს არ მიუღია მონაწილეობა). ეს იყო თორმეტიდან პირველი რეზოლუცია, რომელიც მიიღეს ამ კონფლიქტთან დაკავშირებით. Text of Resolution at UNHCR.org
მეხსიერების მისამართი

მეხსიერების მისამართი — ორობითი რიცხვებისგან შემდგარი კოდი, რომელიც განსაზღვრავს ინფორმაციის ადგილმდებარეობას მეხსიერებაში, სადაც რაიმე მონაცემს ინახავს კომპიუტერული პროგრამა. თანამედროვე კომპიუტერებს, რომლებსაც შეუძლიათ თითოეულ ბაიტზე მითითება ბაიტზე-მითითებადი ეწოდებათ, ისინი ერთ მისამართზე ერთ ბაიტს იტევენ; როდესაც მონაცემი ბაიტზე მეტია ინფორმაცია მეზობელ მისამართებზე ნაწილდება. თუმცა, არსებობს word-addressable(უორდზე მითითებადი, უორდი შეიძლება იყოს 1-დან 8 ბაიტამდე), რომელიც განსხვავებული ზომის ინფორმაციას იტევს. გაშვებად პროგრამაში ფარდობითი მისამართი არის ათვლილი რაიმე წერტილიდან, ხოლო აბსოლუტური(ზოგჯერ ზუსტი, რეალური ან მანქანური) არის უნიკალური და რეალური მისამართი მეხსიერებაში.
მისამართი

მისამართი ქართულ ენაში ზუსტ ცნობას ვისამე საცხოვრებელი ბინის ან დაწესებულების ადგილსამყოფლის შესახებ. თუმცა მისამართი შეიძლება აღნიშნავდეს ერთ-ერთს შემდეგთაგანს: IP მისამართი მეხსიერების მისამართი
Toxicity (ალბომი)

Toxicity — ამერიკული როკ-ჯგუფ System of a Down მეორე სტუდიური ალბომი. გამოვიდა 2001 წლის 4 სექტემბერს, ლეიბლზე American. ჩაიწერა რიკ რუბინის პროდიუსერობით. სერჟ თანქიანი – წამყვანი ვოკალი, კლავიშებიანი საკრავები დარონ მალაქიანი – გიტარა, ვოკალი შავო ოდაჯიანი – ბას-გიტარა ჯონ დოლმაიანი – დასარტყმელი საკრავები ↑ 1.0 1.1 Toxicity საიტზე Metacritic ↑ E! Online Review. დაარქივებულია ორიგინალიდან — 2008-12-07. ციტირების თარიღი: 2012-10-10. ↑ Allmusic Review ↑ Entertainment Weekly Review. დაარქივებულია ორიგინალიდან — 2011-03-22. ციტირების თარიღი: 2012-10-10. ↑ Blabbermouth Review. დაარქივებულია ორიგინალიდან — 2008-05-25. ციტირების თარიღი: 2012-10-10. ↑ Rolling Stone Review. დაარქივებულია ორიგინალიდან — 2007-07-08. ციტირების თარიღი: 2007-07-08. ↑ Sputnikmusic Review ↑ Austrian album certifications – System of a Down – Toxicity გერმანულად. IFPI ავსტრია. შეიყვანეთ System of a Down ველში Interpret. შეიყვანეთ Toxicity ველში Titel. აირჩიეთ album ველში Format. დააწკაპუნეთ ღილაკზე Suchen ↑ ARIA-ს ჩარტები – აკრედიტაციები – 2009 Albums. ავსტრალიის ხმისჩამწერი ინდუსტრიის ასოციაცია. ↑ Ultratop − ოქრო და პლატინა – 2003. Ultratop & Hung Medien / hitparade.ch. ↑ Brazilian album certifications – System of a Down – Toxicity პორტუგალიურად. ბრაზილიის მუსიკალური პროდიუსერების ასოციაცია. ↑ Brazilian album certifications – System of a Down – System of a Down პორტუგალიურად. ბრაზილიის მუსიკალური პროდიუსერების ასოციაცია. ↑ Canadian album certifications – System of a Down – Toxicity. Music Canada. ↑ ოქროს/პლატინის მონაცემთა ბაზა (System Of A Down; 'Toxicity') გერმანულად. ფედერალური მუსიკალური ინდუსტრიის ასოციაცია. ↑ Italian album certifications – System Of A Down – Toxicity იტალიურად (PDF). იტალიის მუსიკალური ინდუსტრიის ფედერაცია. ↑ New Zealand album certifications – System of a Down – Toxicity. ახალი ზელანდიის ხმისჩამწერი კომპანიების ასოციაცია. ↑ ოფიციალური შვეიცარიული ჩარტების და მუსიკის საზოგადოება: ჯილდოები (System Of A Down; 'Toxicity'). Hung Medien. ↑ British album certifications – System of a Down – Toxicity. ბრიტანეთის ფონოგრამების მწარმოებლების ასოციაცია. შეიყვანეთ Toxicity ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go ↑ Online Leaks Force System Of A Down's Hand. Billboard (December 16, 2002). ↑ American album certifications – System of a Down – Toxicity. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH ↑ IFPI - ევროპის პლატინის ჯილდოები – 2004. ფონოგრამების ინდუსტრიის საერთაშორისო ფედერაცია.
სანახშირო

სანახშირო, სანახშირე — ძველ საქართველოში განსაკუთრებული ქონებრივი საზღვარი, რომელსაც მესისხლეთა შორის ზავის ჩამოგდების შემდეგ დამნაშე დაზარალებულს „სისხლის“ გადახდის საწინდრად აძლევდა. სულხან-საბა ორბელიანის განმარტებით, „სანახშირე ესე არს რა მესისხლენი დაზავდნენ, პირველად სანდო რამე მისცენ სისხლის გარდაჴდამდე“. სანახშირო, ისევე როგორც საპირო, არ შედიოდა „სისხლის“ ანგარიში, მისი წინაგასაძღუანებელი საზღვარი იყო სანახშიროს ოდენობა დაზარალებულის სოციალური-წოდებრივი მდგომარეობისა და დანაშაულის სიმძიმის მიხედვით განისაზღვრებოდა. სანახშირო გათვალისწინებულია ბაგრატ კურაპალატის სამართლის (მ. 159) და კანონიკური სამართლის (მ. 162) ფრაგმენტებში. ფუტკარაძე ი., ქართული საბჭოთა ენციკლოპედია, ტ. 9, თბ., 1985. — გვ. 78.
საქართველოს ბიზნეს ასოციაცია

საქართველოს ბიზნეს ასოციაცია — დამოუკიდებელი, არასამთავრობო, აპოლიტიკური და არაკომერციული ორგანიზაცია, რომელიც დაფუძნდა 2009 წლის ოქტომბერში. დღეისათვის ასოციაცია ერთ-ერთი უმსხვილესი ბიზნესმენთა გაერთიანებაა საქართველოში, რომლის წევრებს წარმოადგენენ მსხვილი და საშუალო ბიზნეს ორგანიზაციები. საქართველოს ბიზნეს ასოციაციის ძირითადი საქმიანობის სფერო მოიცავს იმ საკითხებს, რომლებიც წარმოადგენს წევრთა საერთო ინტერესებს და რაც რთული გადასაწყვეტია ცალკეული კომპანიის ძალებით. ასოციაციის წევრები მოიცავენ ბიზნესის სხვადასხვა სფეროებს, მათ შორის, ადგილობრივი წარმოებას, საბანკო-საფინანსო, სადაზღვეო, საინფორმაციო და საკომუნიკაციო ტექნოლოგიებს, ტელეკომუნიკაციებს, გადაზიდვებს, საკვები და სასმელი პროდუქტების წარმოებას, სამშენებლო მასალების წარმოებას, მოპოვება-გადამუშავებასა და სხვა. დღევანდელი მონაცემებით, კერძო სექტორში ასოციაციის წევრების მიერ დასაქმებულთა რიცხვი მთლიანობაში 60,000-ს აღემატება. საქართველოს ბიზნეს ასოციაცია
სარკინეთის შიო მღვიმელის ეკლესია

სარკინეთის შიო მღვიმელის ეკლესია — კლდეში ნაშენი ეკლესია ქარელის მუნიციპალიტეტის სოფელ სარკინეთში. ექვემდებარება ურბნისისა და რუისის ეპარქიას. ეკლესიის გაიხსნა და იკურთხა 2011 წლის 20 ოქტომბერს, მიტროპოლიტ იობის მიერ. ტაძარში შესვლა დაახლოებით 5-მეტრიანი დერეფნიდან არის მოსახერხებელი, რომელიც კლდეშია გაჭრილი. მეუფე იობის განცხადებით, XIV საუკუნის შემდეგ საქართველოში კლდეში ეკლესია აღარ აშენებულა და სარკინეთის შიო მღვიმელის ეკლესია XIV საუკუნის შემდეგ პირველია, რომელიც კლდის გამოქვაბულში აშენდა. სოფელ სარკინეთში კლდეში ნაშენი ეკლესია გაიხსნა // InterPressNews
ვეგეტაციური პერიოდი

ვეგეტაციური პერიოდი (სავეგეტაციო პერიოდი) — წელიწადის დრო, როდესაც მცენარე აქტიურად ავლენს თავის სასიცოცხლო ფუნქციებს — იზრდება და ვითარდება. ზომიერი ჰავის პირობებში, დაბლობზე ეს პერიოდი გრძელდება ზაფხულის უკანასკნელი ყინვებიდან შემოდგომის პირველ სუსხამდე, ხოლო მთაში — თოვლის აღებიდან თოვლის მოსვლამდე; ტროპიკულსა და ნაწილობრივ სუბტროპიკულში — მთელი წელი. 2) დრო, რომელიც საჭიროა მცენარის განვითარების მთლიანი ციკლის გასავლელად; სრულდება ნაყოფისა და თესლის წარმოქმნით. ვეგეტაციურ პერიოდს განსაზრვრავს მცენარის განვითარების პერიოდში მიღებული სითბოს რაოდენობა, სითბოს რაოდენობა კი ის სიდიდეა, რომელიც მიიღება ვეგეტაციური პერიოდის დღეების რაოდენობის გამრავლებით საშუალო დღე-ღამურ ტემპერატურაზე. ქართული საბჭოთა ენციკლოპედია, ტ. 4, თბ., 1979. — გვ. 313.
პარალელური ბიოგრაფიები

„პარალელური ბიოგრაფიები“ (ბერძ. Βίοι παράλληλοι) — პლუტარქეს ყველაზე ცნობილი ჩვენამდე მოღწეული ნაწარმოები. ამ ნაშრომში შედის სახელგანთქმული რომაელების და ბერძნების დაწყვილებული ბიოგრაფიები. ზოგიერთი გმირები ძალიან ზუსტათაა დაწყვილებული, მაგალითად თეზევსი და რომულუსი რომის და ათენის დამაარსებლები, პირველი კანონმდებლები ლიკურგი და ნუმა პომპილიუსი, უდიდესი მხედართმთავრებიო და ლიდერები ალექსანდრე მაკედონელი და იულიუს კეისარი. ბიოგრაფიების შემდეგ პლუტარქე წერს შედარებით დახასიათებას, მაგრამ ზოგ წყვილს ასეთი დახასიათება არ მოყვება. თავდაპირველად არსებობდა 23 წყვილი, მაგრამ ეპამინოიდი და სციპიონ აფრიკელი დაიკარგა. მისი ბიოგრაფიები იმითაც არის საინტერესო რომ იგი გადმოგვცემს არა მარტო ჩვენთვის დაკარგული ისტორიული წყაროებიდან ინფორმაციას, არამედ მის დროს არსებულ მითქმა მოთქმებსაც, ასე მაგალითად ანტონიუსის ბიოგრაფიაში იგი გვითრობს ბაბუამისისგან მოსმენილ ჭორებს თუ რა ხდებოდა კლეოპატრას კარზე. ასევე ცალობით ბიოგრაფიები: ართაქსერქსი არატე გალბა ოტონი პლუტარქეს ნაშრომები რუსულ ენაზე პლუტარქეს ნაშრომები ინგლისურ ენაზე
სანები

სანები (ბერძ. Σαννος, მოგვ. Τςαννοι ან Τιαννιχη) — ძველი დასავლურ-ქართული ტომი. სტრაბონის (ძვ. წ. I — ახ. წ. I საუკუნეები), პლინიუს უფროსის (ახ. წ. I საუკუნე), ფლავიუს არიანესა (ახ. წ. II საუკუნე) და სხვა ავტორთა ცნობით, ბინადრობდნენ ქ. ტრაპეზუნტის მახლობლად. ძვ. წ. I — ახ. წ. II საუკუნეებში ისინი ჩრდილო-აღმოსავლეთით მდინარე ოფისამდე (ახლანდელი სულან-ლუ) აღწევდნენ. ტრაპეზუნტსა და ოფისს შორის მდებარე ზღვისპირა ზოლის გარდა მათი განსახლების ფარგლებში შედიოდა ახლომახლო მთიანი რაიონებიც. პლინიუსი ტრაპეზუნტის ოლქში მოსახლე სანებს ჰენიოხებს უკავშირებს. იგივე ავტორი სანებს იხსენიებს კოლხეთის სანაპიროს სხვა ადგილასაც, მდინარე ქარიენტ ცივის მიდამოებში. სამეცნიერო ლიტერატურაში საბოლოოდ არ არის დადგენილი, თუ რა ბგერით შინაარსს დებდნენ ბერძენი და რომაელი ავტორები სანების თავსართ ასოში. ზოგიერთი მკვლევარის (ს. ყაუხჩიშვილი) აზრით, ბერძ. Σάννοί ფორმა „ჭან“ სახელის ან მისი რომელიმე ვარიანტის ბერძნულად გადმოცემის ცდას წარმოადგენს, ზოგის (ა. ჩიქობავა) ვარაუდით, „სანი“ იგივეა, რაც მეგრელთა საერთო სატომო სახელი „ზანი“, ხოლო ს. ჯანაშიას მტკიცებით, ბერძნულ-რომაულ „სანნ-ში“ თავკიდური ბგერა სწორედ ს-დ უნდა იკიტხებოდეს. მისი აზრით, „სანი“ ამოსავალი ფორმაა, რომლისაგანაც შემდეგში, როგორც საკუთარი სატომო სახელები, ჩამოყალიბდა ჩრდილოელი კოლხებისათვის „ზანი“, ხოლო სამხრეთელი კოლხებისათვის — „ჭანი“. ბიზანტიელი მწერლები (პროკოპი კესარიელი) სანების თავკიდურ ბგერას უკვე „Τξ“ „ასოთკომპლექსით გადმოსცემდნენ“ („Τξάνοί“ ანუ ჭანები). ზოგიერთი ბიზანტიელის ავტორის ვარაუდით „Τξάνοί“ — „ჭანი“ მხოლოდ მდაბიური ფორმაა „სანისა“, ევსტათი თესალონიკელის თანახმად, სახელწოდება „სანი“ ახ. წ. XII საუკუნეშიც კი ცოცხალი ფორმა იყო. იპოლიტე პორტელისა (III საუკუნე) და ევსები კესარიელის (ახ. წ. IV საუკუნე) ცნობით, „სანი“ იგივეა, რაც „სანიკი“ („სანიგი“). თეოდორიტე კვირელის (V საუკუნე) გადმოცემით, სანები ლაზებისაგან განსხვავებული ცალკე ტომია. ახ. წ. I საუკუნეებში ტრაპეზუნტის მახლობლად მცხოვრებ სანებს მეფე არ ჰყავდათ, ძვ. წ. I საუკუნიდან ისინი ხარკს უხდიდნენ რომაელებს, მაგრამ სანები ვერ ურიგდებოდნენ მძიმე გადასახადებს და ეურჩებოდნენ მათ. რომაელთა ეკონოური შევიწროებისა და სამხედრო რეპრესიებისაგან თავის დასაღწევად სანები იძულებული იყვნენ მიეტოვებინათ ზღვის სანაპირო რაიონები და მიუვალ მთებში გამარგრებული ადგილებისათვის შეეფარებინათ თავი. ახ. წ. VI საუკუნეში პროკოპი კესარიელი მათ უკვე მდინარე ბოასის (ჭოროხის) სათავეებში, ახლანდელი პონტოს მთაგრეხილის აღმოსავლეთ ნაწილის გადაღმა მოიხსენიებს. ჭანები ჰენიოხები მიქელაძე თ., ძიებანი კოლხეთისა და სამხრეთ-აღმოსავლეთი შავიზღვისპირეთის უძველესი მოსახლეობის ისტორიიდან (ძვ. წ. II-I ატასწლეულები), თბ., 1974; ჯანაშია ს., თუბალ-თაბალი, ტიბარენი, იბერი, შრომები, ტ. 3, თბ., 1959; ინაძე მ., ქართული საბჭოთა ენციკლოპედია, ტ. 9, თბ., 1985. — გვ. 79. ↑ არიანე, ფლავიუს (1961). რედ. ნ. კეჭაღმაძე (მთარგმნელი, კომენტარები და რუკა), გ. წერეთელი (მთავარი რედაქტორი): მოგზაურობა შავი ზღვის გარშემო. თბილისი: საქ. სსრ მეცნ. აკად. გამ.-ბა, გვ. 11.
ნუევა-ესპარტა

ნუევა-ესპარტა (ესპ. Estado Nueva Esparta) — ვენესუელის შტატი. მოიცავს კუნძულებს: მარგარიტას, კოჩესა და კუბაგუას. გარდა ამ კუნძულებისა რაიონი მოიცავს მრავალრიცხოვან სხვა პატარა კუნძულებსაც, რომლებიც მეტწილად დაუსახლებელია. ფართობი 1 150 კმ², რითაც ქმნის ვენესუელის ყველაზე პატარა შტატს. მდებარეობს კარიბის ზღვაში, ვენესუელის სანაპიროსთან. ნუევა-ესპარტა ვენესუელის ერთადერთი კუნძულოვანი შტატია. ადმინისტრაციული ცენტრი ლა-ასუნსიონი (კუნძული მარგარიტა). თუმცა შტატის მთავარი საქალაქო ცენტრია პორლამარი. შტატის სახელწოდება უკავშირდება გმირობას, რომელიც ადგილობრივმა მაცხოვრებლებმა გამოიჩინეს ვენესუელის დამოუკიდებლობისათვის ომში. მათი სიმამაცე დაუკავშირდა ძველ საბერძნეთში არსებულ სპარტელ მეომართა გმირულ მოქმედებას. მთავარი კუნძულია მარგარიტა, რომლის ფართობია 934 კმ². შტატი ჩამოყალიბდა 1909 წელს, 1947 წელს შეუერთდა კუნძული კუბაგუა. ნუევა-ესპარტა მოიცავს 11 მუნიციპალიტეტს, ესენია: ვენესუელის შტატები ვიკისაწყობში არის გვერდი თემაზე: ნუევა-ესპარტა http://www.gobernaciondenuevaesparta.com/ დაარქივებული 2008-05-06 საიტზე Wayback Machine. State government page. ნუევა-ესპარტა – ენციკლოპედია ბრიტანიკა
ანაკოფია

ანაკოფია, ფეოდალური ხანის ციხე-ქალაქი საქართველოში, ახლანდელი ახალი ათონის ტერიტორიაზე (აფხაზეთი). VII-VIII საუკუნეებში ანაკოფია აბაზგთა საერისთავოს პოლიტიკური ცენტრი იყო. კოორდინატები: 43°06′ ჩ. გ. 40°48′ ა. გ.﻿ / ﻿43.100° ჩ. გ. 40.800° ა. გ.﻿ / 43.100; 40.800 ქართულ საისტორიო წყაროებში პირველად მოხსენიებულია მურვან ყრუს ლაშქრობასთან დაკავშირებით, VIII საუკუნის 30-იან წლებში, როცა არაბთაგან ანაკოფიას აღების ცდა მარცხით დამთავრდა. VIII საუკუნის ბოლოდან ანაკოფია ახლად შექმნილი აფხაზთა სამეფოს მთავარ ქალაქად იქცა და დედაქალაქად ქუთაისის გამოცხადების შემდეგაც არ დაუკარგავს მნიშვნელობა. საქართველოს ერთიანი სამეფოს შექმნის შემდეგ ანაკოფია იყო „თავადი ციხეთა აფხაზეთისათა“ („ქართლის ცხოვრება“), 1032 ანაკოფია ბიზანტიელებმა დაიკავეს. 1074 წელს კვლავ საქართველოს დაუბრუნდა. XIV საუკუნიდან ანაკოფია თანდათან დაკნინდა. XIV-XV საუკუნეებში გუნუელებმა ანაკოფიაში, ზღვის პირას, მდ. ფსირცხის შესართავთან ციხე ააგეს და ფაქტორია დააარსეს. XVII საუკუნეში სამეგრელოს მთავარმა ლევან დადიანმა ანაკოფიას ზღუდე შემოავლო. XVIII საუკუნეში ციხე და ზღუდე უქმად იყო. 1875 წელს ანაკოფიის ნანგრევებთან დაარსდა ახალი ათონის მონასტერი, რომლის სახელი ეწოდა მთელ იმ ადგილსაც. ვახუშტის ცნობები: იყო ქალაქი კეთილი, შვენიერი, ზღვასა ზედა წაშენებული და შემდგომად ბაგრატიონთაგან უმეტეს განდიდებული, რომლისა ზღვასა შინა სვეტნი ორმოცამდე დღესაც ჩანან. ანაკოფიის ტერიტორიაზე 1957-1958 წლებში ჩატარებულმა არქეოლოგიურმა გათხრებმა (ხელმძღვანელი მ. ტრაპში) ცხადყო, რომ ციხე-ქალაქს 7 ჰა ფართობი ეკავა. გარშემორტყმული იყო კოშკებიანი გალავნით. შიდა ციხე ბორცვის წვერზე იდგა, იქვე იყო კოშკები, ბაზილიკური ეკლესია, ჭა და სხვა. ქალაქის ტერიტორიაზე აღმოჩნდა VII-XII საუკუნეების საცხოვრებელი და სამეურნეო ნაგებობები, ტაძრის ნანგრევები, საკირე. ნაპოვნია მინისა და თიხის ჭურჭელი და სამეურნეო იარაღი და სხვა. აქვე მიკვლეულია ელინისტური ხანის ნამოსახლარის ნაშთები. ვიკისაწყობში არის გვერდი თემაზე: ანაკოფია Анчабадзе З. В., Из истории средневековой Абхазии (VI-XVII вв.), Сух. 1959; Леквинадзе В. А., По поводу Анакопийской крепости, «ს. ჯანაშიას სახ. საქართველოს სახელმწიფო მუზეუმის მოამბე», 1968, ტ. 25B; Трапш М. М., Археологические раскопки в Анакопии в 1957-1958 гг. «დ. გულიას სახელობის აფხაზეთის ენის, ლიტერატურისა და ისტორიის ინსტიტუტის შრომები», 1959, ტ. 30; ლორთქიფანიძე ო., ქართული საბჭოთა ენციკლოპედია, ტ. 1, თბ., 1975. — გვ. 421.